Kamu bisa jelasin ke aku soal Tammy Duckworth dalam bahasa melayu?

Ladda Tammy Duckworth (lahir pada 12 Mac 1968) adalah seorang ahli politik Amerika dan pesara Leftenan Kolonel Pengawal Tentera Kebangsaan berkhidmat sebagai Senator Amerika Syarikat  dari Illinois sejak tahun 2017. Sebagai ahli Parti Demokrat, beliau mewakili daerah ke-8 Illinois di Dewan Perwakilan Amerika Syarikat dari 2013 hingga 2017.

Duckworth mencalonkan diri sebagai calon di Dewan Perwakilan Amerika Syarikat pada tahun 2006, kemudian berkhidmat sebagai Pengarah Jabatan Hal Ehwal Veteran Illinois dari tahun 2006 hingga 2009 dan sebagai Penolong Setiausaha bagi Hal Ehwal Awam dan Antara Kerajaan di Jabatan Hal Ehwal Veteran Amerika Syarikat dari tahun 2009 hingga 2011. Pada tahun 2012, Duckworth terpilih ke Dewan Perwakilan A.S, di mana beliau berkhidmat selama dua penggal. Duckworth terpilih menjadi Senator AS pada tahun 2016, mengalahkan penyandangnya dari Parti Republikan , Mark Kirk. Beliau ialah wanita Thailand Amerika pertama yang dipilih ke Kongres, orang pertama yang dilahirkan di Thailand terpilih ke Kongres, wanita pertama dengan kecacatan terpilih ke Kongres, amputasi ganda wanita pertama di Senat, dan senator pertama yang melahirkan anak semasa memegang jawatan. Duckworth ialah yang kedua dari tiga wanita Asia Amerika yang berkhidmat di Senat Amerika Syarikat, selepas Mazie Hirono dan sebelum Kamala Harris.